Iepirkums “Kuldīgas klientu apkalpošanas centra ēkas atjaunošana”,
identifikācijas numurs CSDD 2026/46
7. pielikums
LĪGUMS (projekts)
Rīgā, datums skatāms laika zīmogā	

Valsts akciju sabiedrība "Ceļu satiksmes drošības direkcija", reģistrācijas numurs 40003345734,   turpmāk – Pasūtītājs, tās ______________________ personā, kurš rīkojas uz valdes pilnvarojuma pamata, no vienas puses,
un
________________, reģistrācijas numurs 40103832209, turpmāk – Uzņēmējs, tās _______________ personā, kurš rīkojas uz ________ pamata, no otras puses, 
kopā turpmāk – Puses, katrs atsevišķi – Puse, pamatojoties uz iepirkuma “Kuldīgas klientu apkalpošanas centra ēkas atjaunošana”, identifikācijas numurs CSDD 2026/46 (turpmāk – Iepirkums), rezultātu, galvenais CPV kods: 45000000-7 (celtniecības darbi), papildkods: 45443000-4 (fasādes darbi), noslēdz šādu līgumu, turpmāk – Līgums:

LĪGUMA PRIEKŠMETS
Pasūtītājs uzdod un Uzņēmējs apņemas ar saviem materiāltehniskajiem līdzekļiem veikt Kuldīgas klientu apkalpošanas centra ēkas fasādes atjaunošanas būvdarbus (turpmāk kopā – Būvdarbi) saskaņā ar Latvijas Republikas normatīvajiem aktiem, būvniecības ieceres dokumentāciju/tehnisko specifikāciju (1. pielikums), Uzņēmēja iesniegto piedāvājumu (2. pielikums), Līguma noteikumiem un Pasūtītāja norādījumiem. 
Būvdarbu izpilde veicama Pasūtītāja objektā: Kuldīgas klientu apkalpošanas centrā, Planīcas iela 69, Kuldīga, LV-3300 (turpmāk – Objekts). 
[bookmark: _Hlk136938381]
BŪVDARBU IZPILDES TERMIŅŠ
Būvdarbu izpildes termiņš ir …………. nedēļas no Objekta būvlaukuma pieņemšanas-nodošanas akta parakstīšanas brīža. 
Pasūtītājs piecu darbdienu laikā pēc Līguma parakstīšanas iesniedz Uzņēmējam tā rīcībā esošo dokumentāciju, kas ir nepieciešama, uzsāktu Būvdarbu izpildi, tostarp pilnvaro Uzņēmēju sagatavot un aizpildīt nepieciešamo dokumentāciju Būvniecības informācijas sistēmā (turpmāk - BIS).
Uzņēmējs iesniedz Pasūtītājam ar Pasūtītāja kontaktpersonu un Būvuzraugu saskaņotu Būvdarbu izpildes grafiku ne vēlāk kā trīs darbdienu laikā pēc atzīmes par Būvdarbu uzsākšanas nosacījumu izpildi saņemšanas BIS.
Pasūtītājs nodod Uzņēmējam Objekta būvlaukumu piecu darbdienu laikā pēc Būvdarbu izpildes grafika saņemšanas, Pusēm parakstot Objekta pieņemšanas - nodošanas aktu.
Uzņēmējs veic Būvdarbus Līgumā noteiktajos termiņos, ievērojot Būvdarbu izpildes grafiku (Līguma 3. pielikums). 
Būvdarbu izpildes grafikā noteiktajos atsevišķu Būvdarbu izpildes starptermiņos var veikt izmaiņas, iepriekš saskaņojot tās ar Pasūtītāju, ja šādas izmaiņas nepagarina Līguma 2.1. punktā noteikto Būvdarbu izpildes gala termiņu. 
Ja Būvdarbi ir apturēti saistībā ar Uzņēmēja darbību vai bezdarbību, Uzņēmējam ir pienākums Būvdarbus atsākt nākamajā dienā pēc šo apstākļu izbeigšanās, un minētais nedod tiesības Uzņēmējam uz Būvdarbu izpildes termiņa pagarinājumu.
Būvdarbu izpildi apliecina Pušu parakstīts Gala Būvdarbu izpildes akts. 

LĪGUMCENA UN NORĒĶINU KĀRTĪBA 
[bookmark: _Hlk122093890][bookmark: _Hlk122375322][bookmark: _Hlk88386455]Līgumcena saskaņā ar finanšu piedāvājumu par Būvdarbu izpildi ir ………. EUR bez PVN (turpmāk – Līgumcena) (Līguma 2. pielikums). PVN piemēro saskaņā ar Pievienotās vērtības nodokļa likuma 142. pantu (īpašs nodokļa piemērošanas režīms būvdarbiem). 
Līgumcenā ir iekļautas visas izmaksas, kas saistītas ar Būvdarbu izpildi, tajā skaitā Būvdarbiem izpildē izmantojamie materiāli, mehānismi, instrumenti un iekārtas, kā arī Būvdarbu veikšanā iesaistīto darbinieku atalgojums, apdrošināšana un citas izmaksas, kas nepieciešamas pilnīgai un kvalitatīvai Būvdarbiem izpildei, kā arī visi nodokļi (izņemot PVN), nodevas un atļaujas no trešajām personām u.c. maksājumi. 
Pasūtītājs veic norēķinu katru mēnesi par iepriekšējā mēnesī Uzņēmēja izpildītajiem un Pasūtītāja pieņemtajiem Būvdarbiem 10 darbdienu laikā no Būvdarbu izpildes akta abpusējas parakstīšanas un rēķinu saņemšanas, veicot garantijas laika nodrošinājuma ieturējumu 5% apmērā (turpmāk – Ieturējums) no maksājuma summas, neieskaitot PVN, kā garantijas laika nodrošinājumu Uzņēmēja garantijas laika saistību izpildei.
Ieturējumu Pasūtītājs samaksā Uzņēmējam:
30 kalendāra dienu laikā pēc garantijas laika garantijas un Uzņēmēja rēķina saņemšanas dienas, atskaitot no Uzņēmējam izmaksājamās summas Līgumā noteiktos ieturējumus (ja tādi ir aprēķināti);
pēc garantijas laika beigām un garantijas laikā pieteikto garantijas darbu pilnīgas izpildes 30 kalendāra dienu laikā pēc Uzņēmēja rēķina saņemšanas.
Pasūtītājs veic galīgo norēķinu par Uzņēmēja faktiski veiktajiem un Pasūtītāja pieņemtiem Būvdarbiem, 10 darbdienu laikā no Gala Būvdarbu izpildes akta abpusējas parakstīšanas un Līguma noteikumiem atbilstoši sagatavota rēķina saņemšanas dienas.
Līgumā paredzētos maksājumus Pasūtītājs veic ar pārskaitījumu uz Līgumā norādīto Uzņēmēja norēķinu kontu. Par samaksas dienu uzskata dienu, kurā Pasūtītājs veic maksājuma pārskaitījumu.
Uzņēmējs sagatavo rēķinu par Būvdarbu izpildi PDF vai jebkurā citā cilvēklasāmā formātā. Rēķinu noformē atbilstoši Latvijas Republikas normatīvo aktu prasībām, kā arī norāda Pasūtītāja rekvizītus, Līguma datumu un numuru, izpildītos Būvdarbus. Rēķins ir derīgs bez zīmoga un paraksta. 
Vienlaikus ar rēķinu par Būvdarbu izpildi Uzņēmējs sagatavo strukturētu elektronisko rēķinu XML formātā (turpmāk arī – E-rēķins) atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. 
Uzņēmējs rēķinu un E-rēķinu nosūta no e-pasta adreses:  ……………. uz Pasūtītāja e-pasta adresi: webrekini@csdd.gov.lv,  vienā e-pasta sūtījumā, pievienojot abpusēji parakstītu attiecīgo Būvdarbu izpildi apliecinošu aktu.
Ja Uzņēmējs nav ievērojis prasības rēķinu sagatavošanai, Pasūtītājs nepieņem rēķinu un apmaksas termiņu skaita no dienas, kad saņemts atbilstošs rēķins. Līgumā noteikto termiņu maksājumu izpildei rēķina no dienas, kad Pasūtītājs saņem Līgumam atbilstošu rēķinu. 
Ja maksājumu veikšanas brīdī pastāv kāda Uzņēmēja saistība pret Pasūtītāju, Pasūtītājs var to vienpusēji ieturēt no samaksas par Būvdarbiem, rakstveidā paziņojot Uzņēmējam. 
Ja Līgums ir izbeigts pirms termiņa, Puses veic galējo norēķinu par Uzņēmēja faktiski izpildītajiem un Pasūtītāja pieņemtajiem Būvdarbiem 10 darbdienu laikā no abpusēji parakstīta Būvdarbu izpildes akta, rēķinu un garantijas laika garantijas, ja attiecināms, saņemšanas dienas. 
PUŠU SAISTĪBAS 
Uzņēmēja saistības:
Būvdarbu izpildē izmantot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas būtu pamatoti sagaidāms no kvalificēta, prasmīga un pieredzējuša Uzņēmēja;
uzturēt spēkā Būvdarbu izpildei nepieciešamos sertifikātus, apdrošināšanas polises un Uzņēmēja ieviesto: [………… sistēmu atbilstoši Iepirkumā iesniegtajai dokumentācijai, kas tika vērtēta saimnieciski visizdevīgākā piedāvājuma izvērtēšanā].
Būvdarbu izpildē nepārtraukt Objekta funkcijas ārpus Būvdarbu veikšanas zonas. Uzņēmējs brīdina Pasūtītāju par iespējamajiem darbības traucējumiem vismaz piecas dienas iepriekš nosūtot rakstisku paziņojumu. Ja nepieciešams pārtraukt paralēlo ēku un teritorijas vai tās daļas funkcionalitāti – saskaņot ar Pasūtītāju;
nodrošināt Līgumam atbilstošu un kvalitatīvu būvizstrādājumu izmantošanu;
dokumentēt Būvdarbus un nodrošināt informācijas pieejamību BIS;
nodrošināt Pasūtītājam brīvu piekļūšanu Objektam;
izpildīt Pasūtītāja, Būvuzrauga vai atbildīgo institūciju prasības attiecībā uz Būvdarbiem;
pēc Būvuzrauga un/vai Pasūtītāja pieprasījuma saņemšanas, nekavējoties pārtraukt un/vai apturēt Būvdarbus;
piedalīties Pasūtītāja vai Būvuzrauga organizētajās sanāksmēs;
informēt Pasūtītāju un Būvuzraugu vismaz trīs darbdienas iepriekš, uzaicinot veikt iepriekšēju pārbaudi, ja kādu Būvdarbu daļu paredzēts aizsegt vai arī kādas Būvdarbu daļas vēlāka pārbaude varētu būt apgrūtināta kādu citu iemeslu dēļ;
iesniegt Pasūtītājam Būvdarbu izpilddokumentāciju, tajā skaitā izmantoto būvizstrādājumu atbilstību apliecinošos dokumentus;
savlaicīgi rakstveidā informē Pasūtītāju par Būvdarbu izpildē neparedzētiem apstākļiem, kas var kavēt Būvdarbu pabeigšanu Līguma norādītajā termiņā, vienlaicīgi iesniedzot savus priekšlikumus to novēršanai;
ievērot darba aizsardzības un ugunsdrošības prasības, izstrādāt vides riska novērtējumu un nodrošināt tā izpildi un uzraudzību Objektā; 
veicot Būvdarbus, Uzņēmējs ņem vērā, ka Pasūtītājs ir ieviesis enerģijas pārvaldības sistēmu, pamatojoties uz standartu  ISO 50001. Lai nodrošinātu atbilstību standarta enerģijas pārvaldības sistēmai, Uzņēmējs, saglabājot Būvdarbu kvalitāti, pēc iespējas veic nepieciešamās darbības energoefektivitātes uzlabošanai un enerģijas patēriņa samazināšanai objektā;
ja Būvdarbu izpildes laikā notiek nelaimes gadījums darbā, sastādīt aktu par nelaimes gadījumu darbā atbilstoši normatīvo aktu prasībām un trīs dienu laikā pēc akta sastādīšanas rakstveidā informēt Pasūtītāju un nosūtīt akta par nelaimes gadījumu darbā kopiju; 
iesniegt pārbaudēm nepieciešamo dokumentāciju un apmaksāt valsts un pašvaldību iestāžu uzliktos sodus un trešo personu prasījumus, ja Uzņēmējs, tā piesaistītie speciālisti un/vai apakšuzņēmēji pārkāpj Līguma un/vai normatīvo aktu prasības;
saudzīgi izturēties pret Objektu, aprīkojumu, apakšzemes un virszemes inženierkomunikācijām, segumiem un citiem priekšmetiem, kas atrodas Objektā. To bojājuma gadījumā Uzņēmējs nekavējoties, bet ne vēlāk kā 24 stundu laikā, informē Pasūtītāju un novērš bojājumus saviem spēkiem un līdzekļiem;
nepieļaut apkārtējās vides piesārņojumu, būvgružus un atkritumus uzglabāt tiem paredzētajās vietās un izvest pēc nepieciešamības;
novērst Būvdarbu trūkumus vai nepilnības, t.sk ilgmūžības un noturības nepilnība, funkciju traucējums, Līguma noteikumiem neatbilstoši materiāli vai citādas neatbilstība noteiktajām prasībām, normatīviem aktiem, būvprojektam, ražotāju noteiktajiem materiālu iestrādes noteikumiem u.c. būvdarbu defektus (turpmāk – Defekti) par saviem līdzekļiem Pasūtītāja norādītajā termiņā;
ievērot Pasūtītāja izstrādāto Piegādātāju rīcības kodeksu (turpmāk – Kodekss), kas ir pieejams – [https://www.csdd.lv/assets/images/PDF/2025_04_30_CSDD_Piegadataju_ricibas_kodekss.pdf]. Kodeksa prasību ievērošana ir obligāta visā Līguma darbības laikā. Kodeksa būtisks pārkāpums var būt pamats Līguma izbeigšanai;
nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi. Uzņēmējam ir pienākums pēc Pasūtītāja pieprasījuma nekavējoties, bet ne vēlāk kā piecu darbdienu laikā, iesniegt preču un pakalpojumu izcelsmi apliecinošos dokumentus.
Pasūtītāja saistības: 
nodrošināt Būvdarbu būvuzraudzību;
sniegt Uzņēmējam Būvdarbiem nepieciešamo informāciju;
dot Uzņēmējam saistošus norādījumus;
jebkurā laikā pārbaudīt Būvdarbu atbilstību Būvprojektam;
noteikt jebkuru izpildīto Būvdarbu vai to daļas ekspertīzi. Puses rakstveidā vienojas par piesaistāmo ekspertu;
vienpusēji apturēt Būvdarbus uz laiku līdz pārkāpuma novēršanai, ja konstatē normatīvajos aktos noteikto Būvdarba vai vides aizsardzības noteikumu pārkāpumu. Gadījumā, ja Būvdarbus nav iespējams apturēt tehnoloģisko iemeslu dēļ, Uzņēmēja pienākums ir nekavējoties informēt par to Pasūtītāju, un apturēt Būvdarbus tiklīdz tas ir iespējams;
pārbaudīt ugunsdrošības, Būvdarba aizsardzības, vides aizsardzības prasību ievērošanu Būvdarbu izpildes vietā, kā arī Līguma izpildē iesaistītā tehniskā aprīkojuma, iekārtu un ierīču tehniskā stāvokļa atbilstību Līguma un normatīvo aktu prasībām;
nodot trešajām personām no Līguma izrietošo maksājumu piedziņu.

BŪVDARBU PIEŅEMŠANAS – NODOŠANAS KĀRTĪBA
Ikmēneša Būvdarbu pieņemšana-nodošana:
[bookmark: _Hlk234939048][bookmark: _Hlk234939090]Uzņēmējs līdz kārtēja mēneša 10. (desmitajam) datumam par iepriekšējā mēnesī faktiski izpildītajiem Būvdarbiem iesniedz Pasūtītājam Uzņēmēja parakstītu un Būvuzrauga apstiprinātu detalizētu ikmēneša Darbu izpildes aktu. Darbu izpildes aktam pievieno Būvdarbu izpildi apliecinošus dokumentus;
Pasūtītājs pārbauda ikmēneša Darbu izpildes aktu 10 darbdienu laikā. Ja Pasūtītājam un/vai Būvuzraugam nav pretenziju par izpildītajiem Būvdarbiem un pievienotiem dokumentiem, Pasūtītājs paraksta ikmēneša Darbu izpildes aktu.
Ja Pasūtītājs neatzīst Būvdarbus par atbilstošiem, tas iesniedz Uzņēmējam rakstveida pretenziju vai ar Būvuzraugu saskaņotu Defektu aktu. Ja Defekti konstatēti daļā Būvdarbu, Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver nākamā mēneša Darbu izpildes aktā. 
Ja Pasūtītājs Līguma 5.1.2. punktā noteiktajā termiņā neparaksta Darbu izpildes aktu un neiesniedz pamatotu rakstveida pretenziju vai Defektu aktu, Uzņēmēja izpildītie Būvdarbi uzskatāmi par pieņemtiem termiņa pēdējā dienā.
Ja Pasūtītājs konstatē nebūtiskus Defektus, kas neietekmē būves konstrukciju atbilstību normatīvo aktu prasībām un Būvprojektam, neietekmē turpmākos Būvdarbus un to kvalitāti, Pasūtītājam ir tiesības parakstīt Darbu izpildes aktu, ja Puses vienojušās par Defektu novēršanas termiņu. Šādā gadījumā Pasūtītājs samaksā par pieņemtajiem Būvdarbiem.
Ja Uzņēmējs nepiekrīt konstatētajiem Defektiem vai izpildīto Būvdarbu apjomu, 10 darbdienu laikā no Defektu akta saņemšanas dienas Uzņēmējs iesniedz Pasūtītājam atbildīgā būvdarbu vadītāja parakstītus rakstiskus iebildumus.
Ja Pasūtītājs nepiekrīt atbildīgā būvdarbu vadītāja iebildumiem, Pasūtītājs pasūta būves ekspertīzi par Būvdarbu kvalitāti. 
Ja būves ekspertīze neapstiprina Defektu aktā norādīto, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
Puses vienojas par saprātīgu termiņu Defektu novēršanai, ja Uzņēmējs piekrīt Defektu aktā norādītajam vai ekspertīze apstiprina Defektu aktā norādītās nepilnības.
Ja būves ekspertīze apstiprina Pasūtītāja iebildumus, Uzņēmējs sedz būves ekspertīzes izdevumus.
Uzņēmējs nodod Pasūtītajam visus izpildītos Būvdarbus, iesniedzot Darbu izpildes aktu par pēdējā mēnesī izpildītajiem Būvdarbiem un paziņojot par būves gatavību nodošanai ekspluatācijā pēc tam, kad BIS ir apstiprinājis apliecinājumu par būves gatavību ekspluatācijai.
Pēc būves nodošanas ekspluatācijā Uzņēmējs iesniedz Pasūtītājam Gala Būvdarbu izpildes aktu.
Līdz Gala Būvdarbu izpildes akta parakstīšanas dienai Uzņēmējs par saviem līdzekļiem atbrīvo Objektu. Ar Objektā atstātajām lietām Pasūtītājs var rīkoties pēc saviem ieskatiem. Uzņēmējs atlīdzina Pasūtītājam izdevumus, kas saistīti ar Objekta atbrīvošanu.
Darbu izpildes akta vai Gala Būvdarbu izpildes akta parakstīšana neliedz Pasūtītājam izteikt pretenzijas par izpildīto Būvdarbu Defektiem. 

GARANTIJAS LAIKS
Uzņēmējs nodrošina Būvdarbu un izmantoto materiālu garantiju ………… mēnešus no Būvdarbu izpildes akta parakstīšanas dienas. Ja Līgums izbeigts pirms termiņa, Garantijas laiks sākas ar Līguma izbeigšanas dienu.
Ne vēlāk kā 10 darbdienu laikā no Gala Būvdarbu izpildes akta parakstīšanas dienas Uzņēmējs iesniedz Pasūtītājam neatsaucamu, beznosacījumu, pirmā pieprasījuma garantijas laika garantiju piecu procentu apmērā no Līgumcenas. Ja Līgums izbeigts pirms termiņa, Uzņēmējs iesniedz garantijas laika garantiju piecu procentu apmērā no pieņemto Darbu vērtības. Nodrošinājuma devējs apņemas piecu darbdienu laikā no Pasūtītāja rakstiska pieprasījuma saņemšanas dienas, izmaksāt Pasūtītājam jebkuru tā pieprasīto summu, kas nepārsniedz garantijas laika garantijas summu, ja Uzņēmējs neizpilda garantijas laika saistības. Garantijas laika garantija ir spēkā līdz garantijas laika termiņa beigām.
Garantijas laika ietvaros Uzņēmējs bez maksas novērš Objekta ekspluatācijas laikā konstatētos Defektus 10 darbdienu laikā no dienas, kad Pasūtītājs nosūtījis Uzņēmējam pretenziju vai Defektu aktu. Ja objektīvu iemeslu dēļ Defekti nav novēršami 10 darbdienu laikā, Puses vienojas par saprātīgu Defektu novēršanas termiņu. 
Ja Uzņēmējs neatzīst garantijas laikā radušos Defektu, Uzņēmējs trīs darbdienu laikā no Defekta akta saņemšanas dienas par to rakstveidā paziņo Pasūtītājam, pievienojot pamatojošus dokumentus.
Pasūtītājs vai Puses, savstarpēji vienojoties, var pieaicināt ekspertu. Ja eksperta slēdziens apstiprina Pasūtītāja viedokli, Uzņēmējs novērš Defektu un sedz eksperta izmaksas.
Ja Uzņēmējs atsakās novērst konstatēto Defektu vai nenovērš Defektu Pasūtītāja norādītajā termiņā, Pasūtītājs ir tiesīgs uz Uzņēmēja rēķina novērst Defektu. Pasūtītājam ir tiesības izdevumus Defektu novēršanai un zaudējumus segt no Garantijas laika garantijas un/vai veikt ieturējumu no jebkādām naudas summām, kuras Uzņēmējam pienākas no Pasūtītāja, par to rakstveidā paziņojot Uzņēmējam. 
Ja Garantijas laikā konstatēto Defektu dēļ Pasūtītājs nevar pienācīgi izmantot Objektu, Pasūtītājs ir tiesīgs pagarināt Garantijas laiku par laika periodu, kādā Objektu nevarēja pienācīgi izmantot, rakstveidā paziņojot Uzņēmējam. 
Ja pirms Garantijas laika termiņa beigām konstatē Defektu un nav iespējama tā novēršana Garantijas laikā, Garantijas laiks pagarinās proporcionāli laikam, kādā Uzņēmējs novērš Defektu.

APDROŠINĀŠANA 
Uzņēmējs 10 darbdienu laikā pēc Līguma abpusējas parakstīšanas vai 10 darbdienu laikā pirms esošās apdrošināšanas polises beigām iesniedz Pasūtītājam civiltiesiskā atbildības apdrošināšanas polisi par Uzņēmēja un tā apakšuzņēmēju apdrošināšanu par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši normatīvo aktu prasībām. 
Uzņēmējs 10 darbdienu laikā pēc Līguma abpusējas parakstīšanas vai 10 darbdienu laikā pirms esošās apdrošināšanas polises beigām iesniedz Pasūtītājam būvspeciālistu profesionālās civiltiesiskās apdrošināšanas polisi atbilstoši normatīvo aktu prasībām.
Uzņēmējs vienlaikus ar apdrošināšanas polisi iesniedz Pasūtītājam apdrošināšanas noteikumus un maksājuma uzdevumu, kas apliecina apdrošināšanas prēmijas samaksu.
PUŠU ATBILDĪBA
Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. 
[bookmark: _Ref103262717]Ja Uzņēmējs kavē Līguma 2.1. punktā noteikto Būvdarbu izpildes termiņu vai Būvdarbu izpildes grafikā noteikto starptermiņu, vai Defekta novēršanas termiņu, Uzņēmējs maksā Pasūtītājam līgumsodu 0,5 procentu apmērā no attiecīgo Būvdarbu līgumcenas par katru nokavēto dienu, bet kopsummā ne vairāk kā 10 procentu apmērā no attiecīgo Būvdarbu līgumcenas. 
Par jebkuru maksājuma saistības termiņa kavējumu nokavējusī Puse maksā otrai Pusei līgumsodu 0,5 procentu apmērā no apmaksājamās summas par katru nokavēto samaksas dienu, bet ne vairāk kā 10 procentu apmērā no pamatparāda summas. 
Ja Uzņēmējs kavē citus Līguma 8.2. un 8.3. punktā neminētus saistību izpildes termiņus, Uzņēmējs maksā Pasūtītājam līgumsodu 100,00 EUR apmērā par katru nokavēto dienu.
Ja Uzņēmējs neievēro Līguma 4.1.13., 4.1.18., 5.11., 7. vai 11. punktā noteiktās prasības, Uzņēmējs maksā Pasūtītājam līgumsodu 500,00 EUR apmērā par katru konstatēto gadījumu.
Ja Pasūtītājs ir atkāpies no Līguma 10.2.1. – 10.2.5. punktā noteiktajos gadījumos vai Līgums izbeigts pēc Uzņēmēja iniciatīvas tāda iemesla dēļ, kas nav saistīts ar Pasūtītāja vainojamu darbību vai bezdarbību, Uzņēmējs maksā Pasūtītājam līgumsodu 10 procentu apmērā no Līgumcenas.  
Pasūtītājam nav pienākums atlīdzināt jebkādus zaudējumus un/vai maksāt papildus samaksu, kompensāciju, izdevumus, atlīdzību par dīkstāvi, tajā skaitā, bet ne tikai saistībā ar Būvdarbiem nepieciešamo  iekārtu, tehnikas, darbaspēka mobilizēšanu vai demobilizēšanu, kas rodas sakarā ar Būvdarbu apturēšanu vai pārtraukšanu.
Līgumsoda samaksa neatbrīvo Puses no Līguma saistību pilnīgas izpildes.
Līgumsoda veidā samaksātās summas ieskaita atlīdzināmo zaudējumu summā.

GROZĪJUMI LĪGUMĀ
Parakstot vienošanos, Puses var grozīt Līguma noteikumus.
Līguma grozījumi ir pieļaujami, ja tie nemaina Līguma vispārējo raksturu, tiek veikti Publisko iepirkumu likumā noteiktajos gadījumos vai atbilst kādam no zemāk minētajiem gadījumiem:
Būvdarbu izpildes laikā ir atklājies, ka nepieciešami papildu Būvdarbi, kurus nevar tehniski vai ekonomiski nodalīt no Līgumā noteiktajiem Būvdarbiem, neradot ievērojamas grūtības Pasūtītājam, vai arī papildu Būvdarbi ir būtiski nepieciešami Līguma izpildei;
konstatēta nepieciešamība veikt tādus Būvdarbus, kas izriet no Pasūtītāja prasību izmaiņām un/vai jaunām prasībām saistībā ar Objekta lietošanas funkcionāliem vai tehnoloģiskiem papildinājumiem vai uzlabojumiem, vai ekspluatācijas izmaksas samazināšanu;
objektīvu iemeslu dēļ nepieciešams samazināt Līgumā paredzēto Būvdarbu daudzumu vai izslēgt atsevišķus Būvdarbu veidus un izmaiņas neskar jau uzsāktos Būvdarbus un piegādātos būvmateriālus;
Parakstot vienošanos, Puses var grozīt Būvdarbu izpildes termiņu, ja: 
no Pusēm neatkarīgu vai ārkārtas apstākļu rezultātā ir apgrūtināta vai uz laiku neiespējama Būvdarbu izpilde, tajā skaitā, trešās personas kavē normatīvajos aktos noteiktos saskaņojumu izsniegšanas termiņus, Būvdarbu nav iespējams izpildīt atbilstošā kvalitātē nepiemērotu laika apstākļu dēļ (tehnoloģiskais pārtraukums) u.tml.;
Puses saistību savlaicīgas neizpildes rezultātā apgrūtināta otras Puses saistību izpilde;
Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.
Ja Puses groza Būvdarbu apjomu, izmaiņām piemēro tādas pašas vienības cenas kā analogām izmaksu pozīcijām Finanšu piedāvājumā vai Tāmē, bet Būvdarbiem, kam nav analogu, cenu nosaka Pusēm vienojoties. Līgumcenas palielinājums, kas saistīts ar Būvdarbu apjoma izmaiņām, materiālu izmaksu (cenu) palielinājumu, materiālu nomaiņu vai citiem attiecināmajiem apstākļiem, nepārsniedz 15 procentus no līgumcenas.
Būvdarbu izpildes termiņa pagarinājumu nosaka proporcionāli attiecīgajam periodam, kādā konstatēts objektīvs grozījumu pamatojums.

LĪGUMA TERMIŅŠ UN LĪGUMA IZBEIGŠANA
Līgums stājas spēkā tā parakstīšanas dienā un ir spēkā līdz Līguma saistību pilnīgai  izpildei.
Pasūtītājs var vienpusēji atkāpties no Līguma pirms termiņa, nosūtot Uzņēmējam rakstveida paziņojumu, Publisko iepirkumu likumā paredzētajos un šādos gadījumos:
Uzņēmējs pēc atkārtota Pasūtītāja rakstveida brīdinājuma neveic Būvdarbu Līgumā noteiktajā kārtībā;
Uzņēmējs kavē Būvdarbu uzsākšanas termiņu vai kādu no Būvdarbu izpildes grafikā noteiktajiem termiņiem vairāk nekā 10 darbdienas;
Uzņēmējs nenodrošina speciālistu līdzdalību Līguma izpildē atbilstoši Līguma 4. pielikumam;
Uzņēmējs atkārtoti pēc rakstveida brīdinājuma saņemšanas neievēro Līgumā noteikto apakšuzņēmēju un/vai speciālistu piesaistes vai nomaiņas kārtību;
Uzņēmējs patvaļīgi pārtraucis Līguma izpildi un/vai nav sasniedzams juridiskajā adresē;
pret Uzņēmēju uzsākts maksātnespējas process vai tā darbība izbeigta vai pārtraukta, vai apturēta Uzņēmēja saimnieciskā darbība;
Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai uz Uzņēmēju attiecināms 08.04.2022. Padomes regulas (ES) 2022/576 5.k panta 1. punkts;
Uzņēmējs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Uzņēmēju ir atbrīvojusi no naudas soda vai samazinājusi naudas sodu;
Uzņēmējs Līguma izpildē izmanto Krievijas Federācijas vai Baltkrievijas Republikas izcelsmes preces vai pakalpojumus.
Uzņēmējs var vienpusēji atkāpties no Līguma pirms termiņa, nosūtot Pasūtītājam rakstveida paziņojumu, ja Pasūtītājs kavē Līgumā noteikto rēķinu apmaksas termiņu vairāk nekā 10 darbdienas.
Parakstot vienošanos, Puses var izbeigt Līguma darbību pirms termiņa, iepriekš veicot savstarpējos norēķinus.

PERSONĀLA UN APAKŠUZŅĒMĒJU PIESAISTE
Līguma izpildē iesaistītie speciālisti un/vai apakšuzņēmēji atbilstoši Iepirkuma piedāvājumam norādīti Līguma 4. pielikumā. 
Uzņēmējs veic speciālistu un apakšuzņēmēju nomaiņu un papildu speciālistu un apakšuzņēmēju iesaistīšanu Līguma izpildē tikai ar Pasūtītāja rakstveida saskaņojumu, ievērojot šādus noteikumus:
pirms attiecīgā speciālista un apakšuzņēmēja iesaistīšanas Līguma izpildē Uzņēmējs saskaņojuma saņemšanai iesniedz Pasūtītājam iesniegumu, norādot apakšuzņēmēja nosaukumu, reģistrācijas numuru, apakšuzņēmējam nododamo Būvdarbu aprakstu un apjomu euro;
Pasūtītājs izvērtē Uzņēmēja iesniegumā norādīto informāciju un pieņem lēmumu atļaut vai atteikt speciālista vai apakšuzņēmēja nomaiņu un papildu speciālista vai apakšuzņēmēju piesaistīšanu. Pasūtītājs ir tiesīgs pirms lēmuma pieņemšanas prasīt nomaināmā apakšuzņēmēja viedokli par nomaiņas iemesliem;
Pasūtītājs nepiekrīt Uzņēmēja piedāvājumā norādītā speciālista nomaiņai, ja piedāvātais speciālists neatbilst Iepirkuma dokumentos izvirzītajām prasībām;
Pasūtītājs nepiekrīt apakšuzņēmēja nomaiņai, ja pastāv kāds PIL 62. pantā uzskaitītajiem iemesliem;
Pasūtītājs, nosūtot rakstveida paziņojumu, informē Uzņēmēju par pieņemto lēmumu piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Grozījumi Līguma 4. pielikumā norādītā personāla un apakšuzņēmēju sarakstā stājas spēkā vienas darbdienas laikā pēc paziņojuma nosūtīšanas.
Pārbaudot apakšuzņēmēja atbilstību, Pasūtītājs piemēro Publisko iepirkumu likuma 9. panta noteikumus un Starptautisko un Latvijas Republikas nacionālo sankciju likuma 11.1 pantu. 
Uzņēmējs atbild par piesaistītā personāla un apakšuzņēmēja veiktajiem Būvdarbiem, tai skaitā darbības vai bezdarbības rezultātā nodarīto zaudējumu un/vai radīto kaitējumu.
Uzņēmējs nodrošina, ka apakšuzņēmēja un tā piesaistītā personāla kvalifikācija ir atbilstoša Būvdarbu izpildes specifikai un ka Līguma izpildē iesaistītie apakšuzņēmēji un to personāls ir informēts par Līguma noteikumiem un Pasūtītāja izvirzītajām prasībām Būvdarbu izpildei.
Uzņēmējs nodrošina norēķinus ar visiem Līguma izpildē iesaistītajiem apakšuzņēmējiem par to faktiski izpildītajiem Būvdarbiem normatīvajos aktos noteiktajā kārtībā. Pasūtītājam nav pienākuma kontrolēt Uzņēmēja un apakšuzņēmēju savstarpējo līgumattiecību izpildi.

NEPĀRVARAMA VARA
Puses nav atbildīgas par Līguma daļēju vai pilnīgu saistību neizpildi, ja saistību neizpilde radusies nepārvaramas varas iestāšanās rezultātā, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības, un to ir izraisījis, piemēram, streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma izpildi un kas nav radusies Pušu tiešas vai netiešas darbības vai bezdarbības rezultātā un ko Puse nevarēja paredzēt Līguma slēgšanas brīdī.
Pusei, kuram Līguma izpilde kļuvusi neiespējama nepārvaramas varas apstākļu dēļ, par to jāpaziņo rakstveidā otrai Pusei trīs darbdienu laikā no nepārvaramas varas apstākļu iestāšanās brīža un paziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
Ja nepārvaramas varas apstākļi ilgst ilgāk nekā 30 dienas, Puses vienojas par turpmāko Līguma izpildes gaitu.

KONFIDENCIALITĀTE UN DATU APSTRĀDE 
Puse bez otras Puses iepriekšējas rakstiskas piekrišanas neizpauž konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē uzskata jebkādu informāciju, kas Pusēm vai to darbiniekiem kļuvusi zināma saistībā ar Līguma izpildi. Puses apņemas konfidenciālo informāciju izmantot tikai Līguma administrēšanai un veikt drošības pasākumus tās aizsardzībai. Konfidencialitātes noteikumiem nav laika ierobežojuma un uz tiem neattiecas Līguma darbības termiņš.
Puses, saņemot un apstrādājot personas datus, apņemas ievērot personas datu apstrādes reglamentējošo normatīvo aktu prasības. Datu apstrādes mērķis un tiesiskais pamats ir Līguma saistību izpildes nodrošināšana un Pasūtītāja likumīgi piešķirto pilnvaru īstenošana.
Līguma izpildes ietvaros Pusēm savstarpēji apmainoties ar Pušu kontaktpersonu identificējošo informāciju un kontaktinformāciju, kas satur personu datus, tās uzskata par patstāvīgiem pārziņiem savā rīcībā esošai personas datu apstrādei.
Puses apņemas informēt tās personas, kuras personas dati (piemēram, kuras norādītas kā Pušu kontaktpersonas) nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
Puses piecu dienu laikā paziņo viena otrai, ja Līguma ietvaros apstrādāto Pušu atbildīgo personu datu kategorijas ir mainījušās, sniedzot aktuālu informāciju, ar mērķi Pusēm nodrošinot tikai un vienīgi precīzu datu apstrādi.

NOBEIGUMA NOTEIKUMI
Jebkurš strīds izšķirams Latvijas Republikas tiesā, piemērojot Latvijas Republikas normatīvos aktus.
Uzņēmējs par tā atbildīgo pārstāvi apstiprina ……………., kurš ir tiesīgs Uzņēmēja vārdā rīkoties un nodrošināt operatīvu lēmumu pieņemšanu Līguma ietvaros.
Pasūtītājs par tā atbildīgo pārstāvi apstiprina …………, kurš ir tiesīgs Pasūtītāja vārdā rīkoties un nodrošināt operatīvu lēmumu pieņemšanu Līguma ietvaros, tajā skaitā, 
jebkurā laikā netraucēti iekļūt Objektā un kontrolēt Uzņēmēja saistību izpildi;
saskaņā ar Līguma noteikumiem dot Uzņēmējam saistošus norādījumus Būvdarbu izpildei;
pieprasīt un saņemt no Uzņēmēja ar Līguma izpildi saistītos dokumentus un informāciju;
pieņemt Uzņēmēja izpildītos Būvdarbus, parakstīt aktus un sarakstes dokumentus.
Par atbildīgo pārstāvju nomaiņu attiecīgais Puses savlaicīgi rakstveidā ziņo otrai Pusei, norādot jaunā atbildīgā pārstāvja vārdu, uzvārdu, tālruņa numuru un e-pastu.
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otra Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pasūtītāja e-pasta adresi anonimi@csdd.gov.lv .
Līgums izstrādāts un parakstīts elektroniski ar drošu elektronisko parakstu, kas satur laika zīmogu.
Līgumam pievienoti šādi pielikumi:
1.pielikums – Tehniskā specifikācija;
2.pielikums – Uzņēmēja piedāvājums;
3.pielikums – Būvdarbu izpildes grafiks;
4.pielikums -  Līguma izpildē iesaistīto speciālistu un apakšuzņēmēju saraksts.

